Diari Oficial de la Generalitat Valenciana


Sumari del DOGV 5259, del 16-05-2006 (2006/5565)

ORDE de 8 de maig de 2006, de la Conselleria de Justícia, Interior i Administracions Públiques, per la qual s'aprova la classificació dels llocs de tresorer adjunt i de direcció de la comptabilitat municipal de l'Ajuntament de València.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5259

Data del DOGV
:   16-05-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/5565


Data del document
:   08-05-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * València
    * comptable
    * qualificació del personal
    * administració local

ORDE de 8 de maig de 2006, de la Conselleria de Justícia, Interior i Administracions Públiques, per la qual s'aprova la classificació dels llocs de tresorer adjunt i de direcció de la comptabilitat municipal de l'Ajuntament de València. [2006/M5565]  
L'Ajuntament de València va crear en el seu dia, en la plantilla municipal, el lloc de col·laboració d'interventor adjunt, reservat a funcionaris d'administració local amb habilitació de caràcter nacional, pertanyent a la subescala d'Intervenció-Tresoreria, categoria superior.  
El Ple de l'Ajuntament, en sessions celebrades els dies 25 de novembre i 29 de desembre de 2005, va acordar, per mitjà de la modificació de la plantilla municipal, transformar el lloc d'interventor adjunt en tresorer adjunt, i crear el lloc de direcció de la comptabilitat municipal.  
En el mateix acord plenari se sol·licita a esta Conselleria de Justícia, Interior i Administracions Públiques la classificació en classe primera, estant reservada la seua provisió a funcionaris d'administració local amb habilitació de caràcter nacional de la subescala d'Intervenció-Tresoreria, categoria superior.  
Segons certificació de la Secretaria General de l'Ajuntament obrant en l'expedient, este acord va ser sotmés a informació pública, per mitjà de la seua publicació en el Butlletí Oficial de la Província de València, número 283, de data 29 de novembre de 2005; número 303 de data 22 de desembre de 2005 i número 311, de data 31 de desembre de 2005.  
Vist el que disposa l'article 2 del Reial Decret 1.732/1994, de 29 de juliol, en l'apartat d del qual) disposa que les intervencions de classe primera estan reservades a funcionaris pertanyents a la subescala d'Intervenció-Tresoreria, categoria superior, sense perjuí del que preveu la disposició transitòria primera 2 e) del Reial Decret 1.174/1987, de 18 de setembre.  
L'expedient ha sigut tramitat conforme a les prescripcions legals.  
En virtut d'això, i fent ús de les competències atribuïdes en els articles 2.2 a) i 6 del Decret 159/1997, de 29 d'abril, del Govern Valencià, pel que s'aprova el Reglament Regulador de les Competències de la Generalitat Valenciana relatives als funcionaris d'Administració Local amb habilitació de caràcter nacional,  
ORDENE  
Primer  
Classificar el lloc d'interventor adjunt en tresorer adjunt de l'Ajuntament de València, quedant reservat a funcionaris d'administració local amb habilitació de caràcter nacional pertanyents a la subescala d'Intervenció-Tresoreria, sense perjuí del que preveu la disposició transitòria primera 2 f) del Reial Decret 1.174/1987, de 18 de setembre.  
Segon  
Classificar el lloc de direcció de la comptabilitat municipal de l'Ajuntament de València en Intervenció de classe primera, quedant reservat a funcionaris d'administració local amb habilitació de caràcter nacional pertanyents a la subescala d'Intervenció-Tresoreria, categoria superior, sense perjuí del que preveu la disposició transitòria primera 2 e) del Reial Decret 1.174/1987, de 18 de setembre.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 8 de maig de 2006  
El conseller de Justícia, Interior i Administracions Publiques,  
MIGUEL PERALTA VIÑES